ওয়েস্ট ইন্ডিজের বিরুদ্ধে দ্বিতীয় টেস্ট চলার মাঝেই সুসংবাদ ভারতীয় ক্রিকেটে। মুম্বইয়ের এক ট্যাবলয়েডের প্রতিবেদন সত্যি হলে, রোহিত শর্মা ও ভুবনেশ্বর কুমার দুই ভারতীয় ক্রিকেটারই খুব শীঘ্র বাবা হতে চলেছেন। সামনেই মাসেই তাঁরা পিতৃত্বের স্বাদ পাবেন। এমনটাই বলা হয়েছে সেই ট্যাবলয়েডের প্রতিবেদনে। 

এই বিষয়ে অন্যান্য খবর

রোহিত-রীতিকার প্রেমে ‘বাধা’ হয়েছিলেন এক তারকা ক্রিকেটার! ফাঁস হল নাম
বিবাহবার্ষিকীর রাতেই বিয়ে করার ইচ্ছাপ্রকাশ করলেন রোহিতের স্ত্রী। তার পরে...
রোহিতের নতুন ইনিংস, ভারতীয় তারকার বিয়ের অনুষ্ঠানে চাঁদের হাট


তিন বছর আগে রোহিত নিজের ব্যক্তিগত আপ্তসহায়ক রীতিকা সাজদেকে বিয়ে করেছিলেন। বিয়ের আগেও খুল্লমখুল্লা প্রেম করেছেন রীতিকা-রোহিত জুটি। অন্যদিকে, ভুবনেশ্বর কুমার গত বছরের নভেম্বরে বান্ধবী নুপূর নাগরকে বিয়ে করেছিলেন। মেরুটে গ্র্যান্ড রিসেপশনে হাজির ছিল সেলেব জগতের হুজ হু’রা!
ওয়েস্ট ইন্ডিজ সিরিজের পরেই অস্ট্রেলিয়া সফর। সেখানে দুই তারকাকেই মানসিক শক্তি জোগাতে পারে তাঁদের সংসারে নতুন অতিথি। 
অস্ট্রেলিয়া সফরের পরেই শুরু হয়ে যাবে আগামী বছরে ক্রিকেট বিশ্বকাপের প্রস্তুতি। ‘নতুন অতিথি’ রোহিত-ভুবির কাছে কতটা ‘লাকি চার্ম’ হয়, সেটাই আপাতত দেখার।